2006D0594 — DA — 02.09.2010 — 002.001

Dette dokument er et dokumentationsredskab, og institutionerne påtager sig intet ansvar herfor

(meddelt under nummer K(2006) 3474)

om vejledende fordeling på de enkelte medlemsstater af forpligtelsesbevillinger for konvergensmålet i perioden 2007-2013

Ændret ved:

No

▼B

KOMMISSIONENS BESLUTNING

af 4. august 2006

om vejledende fordeling på de enkelte medlemsstater af forpligtelsesbevillinger for konvergensmålet i perioden 2007-2013

(meddelt under nummer K(2006) 3474)

(2006/594/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 ( 1 ), særlig artikel 18, stk. 2, og

(1) I henhold til artikel 3, stk. 2, litra a), i forordning (EF) nr. 1083/2006 går konvergensmålet ud på at fremskynde konvergensen for de mindst udviklede medlemsstater og regioner.

(2) I henhold til artikel 4, stk. 1, litra a), i forordning (EF) nr. 1083/2006 bidrager Den Europæiske Fond for Regionaludvikling, Den Europæiske Socialfond og Samhørighedsfonden (herefter benævnt »fondene«) til virkeliggørelsen af de mål, der er beskrevet i artikel 3, stk. 2, litra a), i samme forordning.

(3) I henhold til artikel 18, stk. 1, tredje afsnit, i forordning (EF) nr. 1083/2006 skal de midler, som fondene kan disponere over til forpligtelser, fordeles sådan, at de især kommer de regioner, der er omfattet af konvergensmålet, til gode.

(4) I henhold til artikel 19 i forordning (EF) nr. 1083/2006 fordeles de midler, fondene kan disponere over til forpligtelser i perioden 2007-2013, således at konvergensmålet tildeles 81,54 %, heraf 4,99 % til den i samme forordnings artikel 8, stk. 1, omtalte særlige overgangsordning, 23,22 % til den i artikel 5, stk. 2, omtalte finansiering og 1,29 % til den i artikel 8, stk. 3, omtalte særlige overgangsordning.

(5) Der skal foretages en vejledende fordeling på de enkelte medlemsstater af de midler, der kan bevilges under konvergensmålet. I henhold til artikel 18, stk. 2, i forordning (EF) nr. 1083/2006 bør denne fordeling foretages efter de kriterier og metoder, der er fastsat i bilag II til forordning (EF) nr. 1083/2006.

(6) I nr. 1 og 2 i bilag II til forordning (EF) nr. 1083/2006 beskrives metoden til fordeling af disponible ressourcer til henholdsvis regioner, der er berettiget til støtte under konvergensmålet, og medlemsstater, der er berettiget til støtte fra Samhørighedsfonden.

(7) Af nr. 6, litra a) og c), i bilag II til forordning (EF) nr. 1083/2006 fremgår metoden til fastsættelse af tildelingerne under de særlige overgangsstøtteordninger, jf. samme forordnings artikel 8, stk. 1 og 3.

(8) I nr. 7 i bilag II til forordning (EF) nr. 1083/2006 fastsættes det maksimale beløb, der kan overføres fra fondene til hver enkelt medlemsstat.

(9) I nr. 12 til 31 i bilag II til forordning (EF) nr. 1083/2006 fastsættes beløbene for en række konkrete tilfælde i perioden 2007-2013.

(10) I henhold til artikel 24 i forordning (EF) nr. 1083/2006 afsættes 0,25 % af de midler, fondene kan disponere over til forpligtelser i perioden 2007-2013, til finansiering af teknisk bistand på Kommissionens initiativ. Den vejledende tildeling pr. medlemsstat bør derfor være eksklusive beløbet til teknisk bistand —

ud fra følgende betragtninger:

VEDTAGET FØLGENDE BESLUTNING: